## Odluka o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

### NN 13/2007 (5.2.2007.), Odluka o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

# Hrvatski zavod za zdravstveno osiguranje

**554**

Na osnovi članka 52. stavka 3. Odluke o osnovama za sklapanje ugovora o
provođenju zdravstvene zaštite iz obveznog zdravstvenog osiguranja (»Narodne
novine« broj 142/06., 143/06. i klasa:025-04/07-01/11, urbroj: 338-01-01-07-1 od
25. siječnja 2007. godine) i članka 19. Statuta Hrvatskog zavoda za zdravstveno
osiguranje (»Narodne novine« broj 16/02., 24/02., 58/03.) Upravno vijeće
Hrvatskog zavoda za zdravstveno osiguranje na 41. sjednici održanoj 25. siječnja
2007. godine donijelo je

## ODLUKU

### O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

Ovom Odlukom utvrđuje se popis posebno skupih lijekova utvrđenih Odlukom o
utvrđivanju Osnovne liste lijekova Hrvatskog zavoda za zdravstveno osiguranje (u
daljnjem tekstu: Osnovna lista lijekova) koji se primjenjuju na razini bolničke
i specijalističko-konzilijarne zdravstvene zaštite u bolničkim zdravstvenim
ustanovama, kao i način ostvarivanja prava osiguranih osoba Hrvatskog zavoda za
zdravstveno osiguranje (u daljnjem tekstu: Zavod) na posebno skupe lijekove, te
obračunavanja i plaćanja troškova za te lijekove bolničkim zdravstvenim
ustanovama.
Popis posebno skupih lijekova iz stavka 1. ovog članka sastavni je dio ove
Odluke.

Članak 2.

Osigurane osobe Zavoda ostvaruju pravo na posebno skupe lijekove iz članka 1.
ove Odluke na osnovi odobrenja liječničkog povjerenstva Direkcije Zavoda.
Odobrenje iz stavka 1. ovog članka liječničko povjerenstvo Direkcije Zavoda daje
putem nalaza, mišljenje i ocjene, a na prijedlog povjerenstva za lijekove
bolničke zdravstvene ustanove u kojoj se osigurana osoba liječi.
Prijedlog povjerenstva iz stavka 2. ovog članka mora biti u pot­punosti u skladu
sa smjernicom iz Osnovne liste lijekova.

Članak 3.

Iznimno od članka 2. stavka 1. ove Odluke osigurane osobe Zavoda pravo na
posebno skupe lijekove, koji su u Popisu posebno skupih lijekova iz članka 1.
stavka 2. ove Odluke navedeni pod rednim brojem 3. Hormoni – samo za djecu do 18
godina i pod rednim brojem 4. Lijekovi za liječenje zloćudnih bolesti i to:
L01BC05 061-062 gemcitabin, L01CD01 001-002, 061-062 i 071-072 paklitaksel,
ostvaruju samo na osnovi prijedloga povjerenstva za lijekove bolničke
zdravstvene ustanove u kojoj se osigurana osoba liječi.

Članak 4.

Sredstva za lijekove iz članka 1. ove Odluke, koja su iskazana u računima za
izvršeno liječenje osiguranih osoba Zavoda u okviru prava na zdravstvenu zaštitu
iz obveznog zdravstvenog osiguranja u provođenju ugovorene bolničke i
specijalističko-konzilijarne zdravstvene zaštite u bolničkim zdravstvenim
ustanovama prema cijenama lijekova iz važeće Osnovne liste lijekova na dan
ispostavljanja računa, ne uračunavaju se u maksimalno utvrđen iznos novčanih
sredstava iz obveznog zdravstvenog osiguranja za 2007. godinu pojedine bolničke
zdravstvene ustanove.

Članak 5.

Sredstva za posebno skupe lijekove iz članka 1. ove Odluke osigurana su u
Državnom proračunu Republike Hrvatske za 2007. godinu (»Narodne novine« broj
137/06.) na poziciji Zavoda, pod šifrom A690064 – Posebno skupi lijekovi u
iznosu od 200.000.000,00 kuna.

Članak 6.

Danom stupanja na snagu ove Odluke prestaje važiti Odluka o utvrđivanju popisa
posebno skupih lijekova iz Odluke o utvrđivanju liste lijekova Hrvatskog zavoda
za zdravstveno osiguranje (»Narodne novine« broj 30/06. i 84/06.).

Članak 7.

Ova Odluka stupa na snagu danom objave u »Narodnim novinama.

Klasa: 025-04/07-01/20
Urbroj: 338-01-01-07-1
Zagreb, 25. siječnja 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

POPIS POSEBNO SKUPIH LIJEKOVA

**1. Lijekovi za nasljedni nedostatak enzima:***A16 ostali lijekovi s djelovanjem na probavni sustav i mijenu tvari*A16AB02 051     imigluceraza
A16AB04 051     agalzidaza beta
A16AB05 051     laronidaza
*L03 lijekovi s djelovanjem na imuni sustav*L03AX04 051 pegademaza
**2. Lijekovi za hemofiliju** – samo za kućno liječenje kroničnih bolesnika:
*B02BD opći hemostiptici*B02BD01 061-062 aktivirani koncentrat čimbenika protrombinskog kompleksa
B02BD02 061-063 čimbenik VIII
B02BD02 071-073 čimbenik VIII
B02BD03 075-077 rekombinantni čimbenik VIII
B02BD04 061-062 čimbenik IX
B02BD04 071-073 čimbenik IX
B02BD06 071-073 konc. čimbenik VIII s von Willebrandovim čimbenikom
B02BD08 085-087 aktivirani rekombinantni čimbenik VII A
**3. Hormoni** – samo za djecu do 18 godina:
*H01 lijekovi s djelovanjem na lučenje hipofiznih i hipotalamičkih hormona*H01AC01 062 somatropin
H01AC01 072-073 somatropin
H01AC01 083-085 somatropin
**4. Lijekovi za liječenje zloćudnih bolesti:***L01 Citostatski lijekovi*L01AX03 161-164 temozolomid
L01BC05 061-062 gemcitabin
L01CD01 001-002 paklitaksel
L01CD01 061-062 paklitaksel
L01CD01 071-072 paklitaksel
L01XC02 061-062 rituksimab
L01XC03 061 trastuzumab
L01XX19 091 irinotekan
L01XX28 171 imatinib mesilat
L01XX32 071 bortezomid
**5. Lijekovi za multiplu sklerozu:***L03 lijekovi s djelovanjem na imuni sustav*L03AB07 061 interferon beta 1 a
L03AB07 071-072 interferon beta 1 a
L03AB08 091 interferon beta 1 b
**6. Lijekovi za liječenje hepatitisa C***L03 lijekovi s djelovanjem na imuni sustav*L03AB10 081-085 peginterferon alfa-2b
L03AB11 061-062 peginterferon alfa-2a

Odluka, NN 13/2007-554
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)